JY LEES NOU Mauritius-kuier: Donnalee Roberts gesels oor liefde
Die vroue met kleurryke sari's fladder soos mooi skoenlappers. En vooraan, langbeen in 'n swart mini en goue gordel, is Donnalee Roberts. Ons eie pretty woman, haar glimlag spontaan-wyd, nes dié van haar beroemde Hollywoodnaamgenoot, Julia Roberts. Marijke Willems, SARIE se fotograaf, lig haar kamera. Fanie Cronjé, ons stylredakteur, probeer uit die motors se pad bly terwyl hy die ligweerkaatser in posisie hou. Ware Bollywood op 'n tropiese eiland!
- Donnalee Roberts
Op 7de Laan se dek, tydens die lang ure van niksdoen tussen tonele, het hulle hul eerste rolprent, Pad na jou hart, geskryf. "Dom ure as jy dit nie gebruik nie. Dit voel of jou brein agteruit begin gaan as jy lank genoeg stilsit." Dit het sowat 'n jaar geneem om Pad na jou hart, en later ook Vir Altyd, hul volgende fliek, te skryf. Die vervaardiging van die twee prente het elk nog 'n jaar ingesluk. Hul produksiemaatskappy, 17 FILMStreet Media, het tussenin Ballade vir 'n enkeling bemark. Donnalee het ook 'n rol daarin vertolk. (Sy het die Huisgenoot-Tempo-toekenning as beste aktrise twee jaar agtereenvolgens gekry: Vir Ballade en Pad na jou hart.)
Mauritius in die fliek is simbolies van die "wittebrood", daardie eerste, euforiese fase van 'n verhouding. Met 'n span van 40 het hulle drie weke lank daar geskiet. 'n Standaardgroep as jy plaaslik skiet, groot vir 'n ander land. Blyplek, paspoorte en drie maaltye per dag moes gereël word. Ook permitte en soms polisiebegeleiding vir plekke waar hulle wou skiet: strate, dorpies, op die water. Lugskote met 'n helikopter. Alles moeiliker op 'n vreemde plek. Maar in pas met hul visie vir die rolprent: 'n Groot avontuur, 'n "groot" film. Hierdie is 'n verkorte weergawe van die artikel 'Vir Altyd' deur Lydia van der Merwe. Donnalee skitter op ons Februarie-voorblad. Ons kuier saam met haar en Ivan op Mauritius – moenie dié pragtige fotosessie misloop nie! Die Februarie-uitgawe is nog tot Sondag te koop. Lees nou: